
PARLENTUL ROMÂNIEIAM

CAMERA DEPUTAŢILOR

	COMISIA JURIDICĂ,

DE DISCIPLINĂ ŞI IMUNITĂŢI
	Bucureşti, 12. 12. 2007 

Nr. P.L-x 883


RAPORT
asupra proiectului de Lege privind abilitarea 
Guvernului  de a emite ordonanţe

În conformitate cu prevederile art. 95 şi art.115 din Regulamentul Camerei Deputaţilor, republicat, cu modificările ulterioare, Comisia juridică, de disciplină şi imunităţi a fost sesizată spre dezbatere în fond, în procedură de urgenţă, cu proiectul de Lege privind abilitarea Guvernului de a emite ordonanţe, trimis cu adresa nr. P.L.-x 883 din 12 decembrie 2007 şi înregistrat sub nr.31/1330 din 12 decembrie 2007.
Consiliul Legislativ a avizat favorabil proiectul de lege, conform avizului nr.1523 din 5 noiembrie 2007, cu  unele observaţii şi propuneri.

                     Senatul, în calitate de primă Cameră sesizată, a dezbătut şi adoptat acest proiect de lege în şedinţa din                  10 decembrie  2007.
                     Potrivit prevederilor art.75 din Constituţia României, republicată, şi ale art.92 alin.(9) pct.1 din Regulamentul Camerei Deputaţilor, republicat, Camera Deputaţilor este Cameră decizională.

      În conformitate  cu  prevederile art.115 alin. (1) din Constituţia României, republicată, prin acest proiect de lege se solicită Parlamentului abilitarea Guvernului pentru a emite ordonanţe în domenii care nu fac obiectul legilor organice, pe perioada cuprinsă între data intrării în vigoare a legii, dar nu înainte de încheierea celei de-a doua sesiuni ordinare a anului 2007 şi până la reluarea lucrărilor Parlamentului în prima sesiune ordinară a anului 2008.

                      Proiectul de lege prevede ca ordonanţele emise de Guvern să fie supuse spre aprobare Parlamentului, potrivit procedurii legislative, până la începutul primei sesiuni ordinare a anului 2008, nerespectarea acestui termen urmând a atrage încetarea efectelor ordonanţei.

     Prin  proiectul de lege se stabilesc următoarele domenii  în  care Guvernul  va putea  emite  ordonanţe pe perioada vacanţei parlamentare din ianuarie  2008: 

  - Muncă şi protecţie socială;
  - Cultură;
  - Sănătate;
  - Turism şi  Sport;
  - Salarizare;
Totodată la pct. VI al art. 1 din proiect, se solicită abilitarea Guvernului de a emite ordonanţe pentru prorogarea unor termene prevăzute în acte normative cu putere de lege.
În conformitate cu prevederile art.61 din Regulamentul Camerei Deputaţilor, republicat, cu modificările   ulterioare, membrii Comisiei au examinat proiectul de lege supus dezbaterii  în şedinţa din data de 12 decembrie 2007.
La Comisie au fost depuse amendamente scrise din partea  Guvernului României - Departamentul pentru Relaţia cu Parlamentul. De asemenea, în timpul dezbaterilor s-au formulat amendamente orale de către  membrii Comisiei. 
La dezbateri au participat din partea Guvernului  domnul  Mihai  Alexandru  Voicu, ministru  delegat pentru Relaţia cu Parlamentul, domnul Gigel Ştirbu,  secretar de stat la Ministerul Culturii şi Cultelor, doamna Denisa  Pătraşcu, secretar de stat la Ministerul Muncii, Familiei şi  Egalităţii de Şanse, domnul  Ervin Szekely, secretar  de stat la  Ministerul Sănătăţii  Publice, domnul Ştefan Imre, secretar  de stat la  Ministerul pentru  Intreprinderi   Mici  şi  Mijlocii,  Comerţ,  Turism şi  Profesii  Liberale, precum şi  domnul  Marius  Oprea, preşedintele Institutului  de Investigare a Crimelor Comunismului.
 După dezbateri cu caracter general s-a trecut la examinarea pe articole a proiectului de lege, concomitent cu examinarea amendamentelor depuse în scris, precum şi a celor formulate oral  în timpul dezbaterilor. 
În urma examinării proiectului de lege, a amendamentelor şi a punctelor de vedere exprimate de membrii Comisiei şi  de  către  invitaţi, s-a hotărât, cu majoritate de  voturi (3 voturi împotrivă),  să  se  supună Plenului  Camerei  Deputaţilor, spre dezbatere şi  adoptare,  proiectul  de Lege  privind abilitarea Guvernului de a emite ordonanţe, cu  amendamentele  admise care  sunt  redate  în Anexa nr. 1. Amendamentele  respinse  sunt redate  în  Anexa nr. 2.


La  dezbaterea  acestui  proiect  de lege , din numărul total  de 27  de membrii  ai  Comisiei  juridice, de disciplină şi imunităţi, au  fost  prezenţi  18  deputaţi.



În raport cu obiectul şi conţinutul reglementării, proiectul de lege face parte din categoria legilor ordinare şi urmează a fi adoptat cu respectarea prevederilor art.76 alin.(2) din Constituţia României , republicată.

VICEPREŞEDINTE,                                                       SECRETAR,                                                    

 Florin IORDACHE                                                      George BĂEŞU                                                          
Consilier

Dumitra Diaconu
Anexa nr. 1
AMENDAMENTE ADMISE:
	Nr. crt.
	Text adoptat de Senat
	Text propus de comisie

(autorul amendamentului)
	Motivare

	1
	        Titlul  Legii:

        Lege privind abilitarea Guvernului de a emite ordonanţe


	      Nemodificat.
	

	2
	         Art.1.-
În temeiul art.115 alin.(1) din Constituţia României, republicată, Guvernul este abilitat ca, de la data intrării în vigoare a prezentei legi, dar nu înainte de încheierea  celei de a doua sesiuni ordinare a anului 2007, şi până la reluarea lucrărilor Parlamentului în prima sesiune ordinară a anului 2008, să emită ordonanţe în domenii care nu fac obiectul legilor organice, după cum urmează:


	       Nemodificat.
	

	3
	           I.
Muncă şi protecţie socială:



1.
înfiinţarea, organizarea şi funcţionarea serviciilor de educaţie şi îngrijire a copiilor pe timpul zilei;




	     Nemodificat.
	

	
	    2.
reglementări privind finanţarea serviciilor acordate de furnizorii privaţi de servicii sociale;





	    Nemodificat.
	

	
	     3.
modificarea şi completarea Legii nr.217/2003 pentru prevenirea şi combaterea violenţei în familie, cu modificările şi completările ulterioare; 
	    Nemodificat.

	

	
	        4.
modificarea şi completarea Ordonanţei Guvernului nr.14/2003 privind înfiinţarea, organizarea şi funcţionarea Autorităţii Naţionale pentru Persoanele cu Handicap, aprobată cu modificări şi completări prin Legea nr.239/2003, cu modificările şi completările ulterioare.

	   Nemodificat.   

	

	4
	       II.
Cultură:



1.
modificarea şi completarea Legii nr.109/2005 privind instituirea indemnizaţiei pentru activitatea de liber-profesionist a artiştilor interpreţi sau executanţi din România, cu modificările ulterioare;




	      Nemodificat.

	

	
	         2.
modificarea şi completarea Ordonanţei Guvernului nr.51/1998 privind îmbunătăţirea sistemului de finanţare a programelor şi proiectelor culturale, aprobată cu modificări şi completări prin Legea nr.245/2001;


	      Nemodificat.
	

	
	       3.
instituirea regimului specific de protejare a cetăţilor dacice din Munţii Orăştiei;

	       Nemodificat.
	

	
	       4.
reglementări privind protejarea monumentelor istorice.

	      Nemodificat.
	

	5
	    III.
Sănătate:



1.
organizarea şi finanţarea rezidenţiatului;




	       Nemodificat.

	

	
	       2.
modificarea şi completarea Legii nr.457/2004 privind publicitatea şi sponsorizarea pentru produsele din tutun;






	      Nemodificat.
	

	
	       3.
modificarea şi completarea Legii nr.349/2002 pentru prevenirea şi combaterea efectelor consumului produselor din tutun, cu modificările şi completările ulterioare;


	     Nemodificat.
	

	
	      4.
modificarea şi completarea Legii nr.263/2004 privind asigurarea continuităţii asistenţei medicale primare prin centrele de permanenţă, cu modificările şi completările ulterioare.

	     Nemodificat.
	

	6
	      IV.
Turism şi sport:


1.
modificarea şi completarea Legii nr.526/2003 pentru aprobarea Programului naţional de dezvoltare a turismului montan „Superschi în Carpaţi”, cu modificările şi completările ulterioare;


	       IV.
Turism şi sport:


1.
modificarea şi completarea Legii nr.526/2003 pentru aprobarea Programului naţional de dezvoltare a turismului „Schi în România”, cu modificările şi completările ulterioare;
         Autor: Comisia  juridică.


	       Pentru  redarea  corectă a  titlului legii,  având în vedere  modificările  aduse prin Legea  nr.418/2006.

	
	2. organizarea şi funcţionarea bazelor sportive.
	    Nemodificat.  

	

	6
	        V.
Salarizare:



1.
reglementări privind majorările salariale ale personalului din sectorul bugetar în anul 2008;


	     Nemodificat.
	

	
	         2.
reglementări privind salarizarea şi alte drepturi ale personalului contractual din unităţile sanitare publice din sectorul sanitar;


	      2. modificarea  şi  completarea Ordonanţei de urgenţă a Guvernului nr.115/2004 privind  salarizarea şi  alte drepturi ale personalului contractual din unităţile sanitare publice din sectorul sanitar.
       Autor: Comisia  juridică.


	  În prezent, personalul din sectorul sanitar este cel mai slab remunerat. Se urmăreşte îmbunătăţirea situaţiei financiare a acestuia concomitent cu creşterea gradului de satisfacţie a acestora, ceea ce va conduce la stimularea personalului în acest sector şi la diminuarea exodului de personal specializat în străinătate.

	
	         3.
modificarea şi completarea Legii nr.138/1999 privind salarizarea şi alte drepturi ale personalului militar din instituţiile publice de apărare naţională, ordine publică şi siguranţă naţională, precum şi acordarea unor drepturi salariale personalului civil din aceste instituţii, cu modificările şi completările ulterioare.


	      Nemodificat.

	

	
	                      _____________
	          4. salarizarea personalului Institutului de Investigare a Crimelor Comunismului. 

          Autor: Comisia  juridică.
	Prin prezentul proiect de act normativ se urmăreşte asigurarea unui sistem de salarizare unitar pentru toate categoriile de experţi care au atribuţii de documentare şi investigare a arhivelor fostei Securităţi, având în vedere şi răspunderea acestora în redactarea finală a sesizărilor penale împotriva categoriilor de persoane care au făcut poliţie politică, săvârşind crime şi abuzuri, condiţiile de risc şi de suprasolicitare specifice activităţii pe care angajaţii Institutului o depun în îndeplinirea atribuţiilor legale care le revin. 

Atribuţiile şi complexitatea activităţii desfăşurate de personalul Institutului de Investigare a Crimelor Comunismului în România sunt într-o mare măsură asemănătoare celor realizate de salariaţii  Consiliului Naţional pentru Studierea Arhivelor Securităţii, care beneficiază de drepturi şi sporuri speciale. 

	7
	      VI.
Prorogarea unor termene prevăzute în acte normative cu putere de lege.


	      Nemodificat.

	

	8
	       Art.2.-
În conformitate cu dispoziţiile art.115 alin.(3) din Constituţia României, republicată, ordonanţele emise de Guvern în temeiul art.1 vor fi înaintate spre aprobare Parlamentului, potrivit procedurii legislative, până la reluarea lucrărilor Parlamentului în prima sesiune ordinară a anului 2008. Nerespectarea termenului atrage încetarea efectelor ordonanţei.



	    Nemodificat.

	


Anexa nr. 2

AMENDAMENTE  RESPINSE:
	Nr.

crt.
	Text iniţial
	Amendament propus

(şi  autorul amendamentului)
	Motivare:

a) Argumente pentru  susţinerea amendamentului

b)Argumente pentru  respingerea  amendamentului
	Cameră

decizională

	1
	       VI.
Prorogarea unor termene prevăzute în acte normative cu putere de lege.


	     Se elimină.

        Autor: deputat  Daniel Buda.


	1. Se propune eliminarea, acestui  punct  întrucât  nu  sunt  enumerate  actele  normative  vizate.
2. Prin vot, amendamentul a fost  respins, menţinându-se  textul  din proiectul de lege  ca fiind  necesar.
     
	Camera  Deputaţilor

